CELEX: 32005D0609
Language: sk
Date: 2005-08-08 00:00:00
Title: 2005/609/ES: Rozhodnutie Komisie z 8. augusta 2005, ktorým sa mení a dopĺňa rozhodnutie č. 2005/240/ES schvaľujúce metódy klasifikácie jatočne opracovaných tiel ošípaných v Poľsku [oznámené pod číslom K(2005) 2985]

10.8.2005   
            
            
               SK
            
            
               Úradný vestník Európskej únie
            
            
               L 207/20
            
         
      ROZHODNUTIE KOMISIE
   
   z 8. augusta 2005,
   ktorým sa mení a dopĺňa rozhodnutie č. 2005/240/ES schvaľujúce metódy klasifikácie jatočne opracovaných tiel ošípaných v Poľsku
   [oznámené pod číslom K(2005) 2985]
   (Iba poľský text je autentický)
   (2005/609/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva na klasifikáciu jatočne opracovaných tiel ošípaných (1), a najmä na jeho článok 5 ods. 2,
   keďže:
   
               (1)
            
            
               Rozhodnutím Komisie č. 2005/240/ES (2) sa na klasifikáciu jatočne opracovaných tiel ošípaných v Poľsku schválili tri metódy.
            
         
               (2)
            
            
               Poľská vláda požiadala Komisiu o schválenie zmien v popise dvoch prístrojov.
            
         
               (3)
            
            
               Na základe preskúmania tejto žiadosti sa dospelo k záveru, že podmienky na schválenie zmeneného a doplneného popisu uvedených prístrojov sú splnené.
            
         
               (4)
            
            
               Rozhodnutie 2005/240/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Riadiaceho výboru pre bravčové mäso,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2005/240/ES sa mení a dopĺňa takto:
   
               1.
            
            
               Bod 2 časti 2 sa nahrádza takto:
               
                           „2.
                        
                        
                           Súčasťou prístroja je súprava s ultrazvukovým prevodníkom s rezonančnou frekvenciou 3,5 MHz (U-Systems).
                           Odhad podielu chudého mäsa na základe prepočtov výsledkov meraní uskutočňuje samotný prístroj Ultra-FOM.“
                        
                     
         
               2.
            
            
               Bod 2 časti 3 sa nahrádza takto:
               
                           „2.
                        
                        
                           Súčasťou prístroja je 16 ultrazvukových prevodníkov s rezonančnou frekvenciou 2 MHz (GE Inspection Technologies).
                           Ultrazvukový údaj obsahuje merania hrúbky chrbtovej slaniny a hrúbky svaloviny.
                           Odhad podielu chudého mäsa uskutočňuje počítač na základe prepočtov výsledkov meraní.“
                        
                     
         Článok 2
   Toto rozhodnutie je určené Poľskej republike.
   
      V Bruseli 8. augusta 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1. Nariadenie naposledy zmenené a doplnené nariadením (ES) č. 3513/93 (Ú. v. ES L 320, 22.12.1993, s. 5).
   
      (2)  Ú. v. EÚ L 74, 19.3.2005, s. 62.